wickkiey/tamil-wikipedia-chunked huggingface dataset:
# பெத்ரா பிராங்கா

**பெத்ரா பிராங்கா** <small>அல்லது</small> **வெண்பாறைத் தீவு** (மலாய்: *Pulau Batu Puteh*; ஆங்கிலம்:*Pedra Branca*; போர்த்துகீசியம்: *pɛðɾɐ ˈβɾɐ̃kɐ*) என்பது சிங்கப்பூர் நாட்டின் கிழக்கே, தென் சீனக்கடலில் அமைந்துள்ள ஒரு சிறு பாறைத் தீவாகும். இந்தத் தீவின் பெயர் பாறையில் படிந்திருக்கும் பறவைகளின் வெண்மையான எச்சத்தைக் குறிக்கிறது. சுமார் 8,560 சதுர மீட்டர் (92,100 சதுர அடி) பரப்பளவைக் கொண்ட இந்தப் பாறைகள்; 137 மீட்டர் (449 அடி) நீளம்; மற்றும் 60 மீட்டர் (200 அடி) அகலம் கொண்டது.  
இந்தப் பாறைத் தீவு மலேசியா மற்றும் சிங்கப்பூர் நாடுகளுக்கு இடையே பெத்ரா பிராங்கா சர்ச்சை எனும் சர்ச்சைக்குக்கு உட்பட்ட தீவு ஆகும். 2008-ஆம் ஆண்டு அனைத்துலக நீதிமன்றத்தால் இந்த விவகாரம் தீர்க்கப்பட்டது. மிடல் ரோக் தீவு மலேசியாவுக்கும், பெத்ரா பிராங்கா தீவு சிங்கப்பூருக்கும் சொந்தமானவை என்று அனைத்துலக நீதிமன்றம் தீர்ப்பளித்தது. இருப்பினும் சவுத் லெட்ஜ் பாறை விளிம்பு பிரச்சினை இதுவரையிலும் தீர்க்கப்படாமல் உள்ளது.
# பெத்ரா பிராங்கா

## பொது

இந்தத் தீவு, பல ஆண்டுகளாக மீனவர்களுக்கும்; கடல் வணிகர்களுக்கும் தெரிந்துள்ள தீவு என அறியப்படுகிறது. பாறைகளின் மேல் படிந்துள்ள வெள்ளை நிறப் பறவை எச்சத்தின் காரணமாக, போர்த்திகீசிய மொழியில் வெண் பாறை என்று பொருள் தரும் பெத்ரா பிராங்கா என்று அழைக்கப் பட்டது. மலாய் மொழியிலும் அதே பொருள் தரும் வகையில் **பத்து பூத்தே** (*Batu Puteh*) அல்லது **புலாவ் பத்து பூத்தே** (*Pulau Batu Puteh*) என்று அழைக்கப் படுகிறது.
# பெத்ரா பிராங்கா

## உரிமை பிரச்சினை

சிங்கப்பூர், மலேசியா ஆகிய இரு நாடுகளுக்கும் பிரச்சினைக்குரிய இடமாக இந்த தீவு இருந்து வந்தது. பிரித்தானியர் ஆட்சிக் காலத்தில் ஒன்றாக இருந்த இந்த இருநாடுகளும்; இதைப் பற்றி கண்டுகொள்ளாத நிலையில் இருந்தன. சிங்கப்பூரின் சுதந்திரத்திற்கு பின்னர், இந்தத் தீவு பிரச்சனைக்குரிய இடமாக மாறியது.  
1979 டிசம்பர் 21-இல், மலேசியா வெளியிட்ட வரைபடத்தில், இந்தத் தீவை அதன் இடமாக காட்டியது. அன்று தொடங்கி 29 ஆண்டுகள் இந்த பிரச்சினை தொடர்ந்தது. பல முறை பேச்சு வார்த்தை நடத்தி அதில் தோல்வி அடைந்த பின்னர், 1993-ஆம் ஆண்டு இந்த விவகாரம் அனைத்துலக நீதிமன்றத்திற்கு எடுத்து செல்லப்பட்டது. பல கட்ட விசாரணைக்கு பின்னர், பல விதமான சான்றுகளை ஆராய்ந்த பின்னர், 2008 மே 23-இல், இந்தப் பாறைத் தீவு சிங்கப்பூருக்கு சொந்தம் என்று தீர்ப்பு வழங்கப்பட்டது.
# பெத்ரா பிராங்கா

## ஆர்சுபர்க் கலங்கரை விளக்கம்

இடச்சுக் கிழக்கிந்திய நிறுவனத்தின், மாலுமியான ஜேம்சு ஆர்சுபர்க், என்பவரின் நினைவாக 1836-ஆம் ஆண்டு இங்கு ஒரு கலங்கரை விளக்கம் கட்டப்பட்டது.
# பெத்ரா பிராங்கா

## தற்போதைய நிலை

இந்த வரலாற்று முக்கியத்துவம் வாய்ந்த தீர்ப்பிற்கு பின்னர், இந்த தீவை சுற்றி உள்ள கடல் எல்லைகளை குறிக்க இரு நாடுகளும் இணைந்து 3 சூன் 2008 அன்று ஒரு குழுவை நியமித்தன. இந்தக் குழு கடல் மட்டத்தில் இருந்து இந்த நிலப்பரப்பை ஆய்வு மேற்கொண்டு அதை பற்றிய அறிக்கையை அளித்தது. பின்னர் இந்த தீவு பற்றி விவகாரங்கள் ஒரு முடிவிற்கு வரும் என்று எதிர்பார்க்கப்பட்டது.  
25 ஜூன் 2019 அன்று, மலேசிய அரசாங்கம், இந்தப் பாறைத் தீவு குறித்த அதன் இறையாண்மையை மீட்டுக் கொண்டது.
# குட்டி புக்கும் தீவு

**புலாவ் அணாக் புக்கும்** என்பது சிங்கபூரின் தெற்கே 0.2 ஹெக்டேர் நிலப்பரப்பில் இருக்கும் ஒரு சிறிய தீவாகும். இது ஒரு இயற்கையான தீவாகும்.புலாவ் புக்கும் மற்றும் புலாவ் புக்கும் கேசில் ஆகிய இரண்டு தீவுகளுக்கும் இடையே இந்த சிறிய தீவு உள்ளது .
# குட்டி புக்கும் தீவு

## பெயர்க்காரணம்

மலாய் மொழியில் அணாக் என்றால் குழந்தை என்று பொருள். புலாவ் புக்கும் இந்த தீவின் அருகில் இருந்த காரணத்தால் இந்த தீவு புக்கும் தீவின் குழந்தை என்னும் அர்த்தத்தில் அணாக் புக்கும்' என்று அழைக்கப்படுகிறது.
# இயேசுவில் நிறைவேறிய இறைவாக்குகள்

இயேசு கிறிஸ்துவே யூதர்களால் எதிர்பார்க்கப்படும் **மெசியா** என்று கிறிஸ்தவர்கள் நம்புகின்றார்கள். யூதர்களின் மறைநூலான பழைய ஏற்பாட்டில் மெசியாவைப் பற்றிக் காணப்படும் இறைவாக்குகள் புதிய ஏற்பாட்டு காலத்தில் இயேசுவின் வரலாற்றில் நிறைவேறியது என்று கிறிஸ்தவர்கள் நம்புகின்றனர்.  
கடவுள், உலகத்தில் தனது மீட்புத் திட்டத்தை நிறைவேற்ற ஆபிரகாம் வழியாக இஸ்ரயேல் மக்களைத் தேர்ந்தெடுத்து, அவர்களிடையே தோன்றிய இறைவாக்கினர்கள் வழியாக இயேசுவின் வருகைக்காக உலகத்தைத் தயார் செய்தார் எனவும், உலக மீட்பரைப் பற்றிய இறைவாக்குகள் பழைய ஏற்பாட்டில் பதிவு செய்யப்பட்டுள்ளது எனவும், இந்த இறைவாக்குகளே இயேசு மெசியா என்று சான்று பகர்கின்றன என்றும் கிறிஸ்தவர்கள் நம்புகின்றனர்.
# இயேசுவில் நிறைவேறிய இறைவாக்குகள்

## **இயேசுவில் நிறைவேறியதாக நம்பப்படும் இறைவாக்குகள்**

### இறைமகன் இயேசு

இயேசு கிறிஸ்து கடவுளின் மகனே என்பதற்கான சான்றுகள்:  
:"மண்ணுலகின் எல்லைகளைக் குறித்தவர் யார்? அவர் பெயரென்ன? அவருடைய மகன் பெயரென்ன?" (நீதிமொழிகள் 30:4) ஆண்டவர் ஆணையிட்டு உரைத்தது: "நீர் என் மைந்தர்; இன்று நான் உம்மைப் பெற்றெடுத்தேன்." (திருப்பாடல்கள் 2:7)  
:வானதூதர் மரியாவை பார்த்து, "இதோ, கருவுற்று ஒரு மகனைப் பெறுவீர்; அவருக்கு இயேசு என்னும் பெயரிடுவீர். அவர் பெரியவராயிருப்பார்; உன்னத கடவுளின் மகன் எனப்படுவார்." (லூக்கா 1:31-32)
# இயேசுவில் நிறைவேறிய இறைவாக்குகள்

## **இயேசுவில் நிறைவேறியதாக நம்பப்படும் இறைவாக்குகள்**

### கிறிஸ்துவின் வழிமரபு

இயேசு பிறக்கும் வழிமரபுக்கான சான்றுகள்:  
:ஆண்டவரின் தூதர் ஆபிரகாமை அழைத்து, "உலகின் அனைத்து இனத்தவரும் உன் வழிமரபின் மூலம் தங்களுக்கு ஆசி கூறிக்கொள்வர்″ என்றார். (தொடக்க நூல் 22:18) "யாக்கோபிலிருந்து விண்மீன் ஒன்று உதிக்கும்! இஸ்ரயேலிலிருந்து செங்கோல் ஒன்று எழும்பும்!" (எண்ணிக்கை 24:17) ஆண்டவர் கூறுவது இதுவே: "இதோ நாள்கள் வருகின்றன; அப்போது நான் தாவீதுக்கு ஒரு நீதியுள்ள தளிர் தோன்றச் செய்வேன். அவர் அரசராய் ஆட்சி செலுத்துவார்." (எரேமியா 23:5)  
:"தாவீதின் மகனும் ஆபிரகாமின் மகனுமான இயேசு கிறிஸ்து." (மத்தேயு 1:1) வானதூதர் மரியாவைப் பார்த்து, "அவருக்கு இயேசு என்னும் பெயரிடுவீர். அவருடைய தந்தை தாவீதின் அரியணையை ஆண்டவராகிய கடவுள் அவருக்கு அளிப்பார். அவர் யாக்கோபின் குடும்பத்தின் மீது என்றென்றும் ஆட்சி செலுத்துவார். அவருடைய ஆட்சிக்கு முடிவே இராது" என்றார். (லூக்கா 1:31,33)
# இயேசுவில் நிறைவேறிய இறைவாக்குகள்

## **இயேசுவில் நிறைவேறியதாக நம்பப்படும் இறைவாக்குகள்**

### மீட்பரின் பிறப்பு

இறைமகன் இயேசுவின் பிறப்பு பற்றிய சான்றுகள்:  
:"நீயோ, எப்ராத்தா எனப்படும் பெத்லகேமே! யூதாவின் குடும்பங்களுள் மிகச் சிறியதாய் இருக்கின்றாய்! ஆயினும், இஸ்ரயேலை என் சார்பாக ஆளப் போகின்றவர் உன்னிடமிருந்தே தோன்றுவார்; அவர் தோன்றும் வழி மரபோ ஊழி ஊழிக் காலமாய் உள்ளதாகும்." (மீக்கா 5:2) "ஆண்டவர்தாமே உங்களுக்கு ஓர் அடையாளத்தை அருள்வார். இதோ, கருவுற்றிருக்கும் அந்த இளம் பெண் ஓர் ஆண் மகவைப் பெற்றெடுப்பார்; அக்குழந்தைக்கு அவர் 'இம்மானுவேல்' [இறைவன் நம்மோடு உள்ளார்] என்று பெயரிடுவார்." (எசாயா 7:14) "ஒரு குழந்தை நமக்குப் பிறந்துள்ளார்; ஓர் ஆண்மகவு நமக்குத் தரப்பட்டுள்ளார்; ஆட்சிப்பொறுப்பு அவர் தோள்மேல் இருக்கும்; அவர் திருப்பெயரோ வியத்தகு ஆலோசகர், வலிமைமிகு இறைவன், என்றுமுள தந்தை, அமைதியின் அரசர் என்று அழைக்கப்படும்." (எசாயா 9:6)  
:யோசேப்பும் மரியாவும் பெத்லகேமில் இருந்தபொழுது மரியாவுக்குப் பேறுகாலம் வந்தது. அவர் தம் தலைமகனைப் பெற்றெடுத்தார்; பிள்ளையைத் துணிகளில் பொதிந்து தீவனத் தொட்டியில் கிடத்தினார். (லூக்கா 2:6-7) வானதூதர் இடையர்களிடம், "இதோ, எல்லா மக்களுக்கும் பெரும் மகிழ்ச்சியூட்டும் நற்செய்தியை உங்களுக்கு அறிவிக்கிறேன். இன்று ஆண்டவராகிய மெசியா என்னும் மீட்பர் உங்களுக்காகத் தாவீதின் ஊரில் பிறந்திருக்கிறார்" என்றார். (லூக்கா 2:10-11)
# இயேசுவில் நிறைவேறிய இறைவாக்குகள்

## **இயேசுவில் நிறைவேறியதாக நம்பப்படும் இறைவாக்குகள்**

### முன்னோடி எலியா

திருமுழுக்கு யோவான் பற்றிய சான்றுகள்:  
:"குரலொலி ஒன்று முழங்குகின்றது; பாலைநிலத்தில் ஆண்டவருக்காக வழியை ஆயத்தமாக்குங்கள்; பாழ்நிலத்தில் நம் கடவுளுக்காக நெடுஞ்சாலை ஒன்றைச் சீராக்குங்கள்." (எசாயா 40:3) "இதோ! பெரியதும் அச்சத்தைத் தோற்றுவிப்பதுமான ஆண்டவரின் நாள் வருமுன், இறைவாக்கினர் எலியாவை நான் உங்களிடம் அனுப்புகிறேன்." (மலாக்கி 4:5)  
:திருமுழுக்கு யோவான் பாலை நிலத்துக்கு வந்து, பாவ மன்னிப்பு அடைய மனம் மாறித் திருமுழுக்குப் பெறுங்கள் என்று பறைசாற்றி வந்தார். அவர் தொடர்ந்து, "என்னைவிட வலிமை மிக்க ஒருவர் எனக்குப்பின் வருகிறார். குனிந்து அவருடைய மிதியடி வாரை அவிழ்க்கக்கூட எனக்குத் தகுதியில்லை. நான் உங்களுக்குத் தண்ணீரால் திருமுழுக்குக் கொடுத்தேன்; அவரோ உங்களுக்குத் தூய ஆவியால் திருமுழுக்குக் கொடுப்பார்" எனப் பறைசாற்றினார். (மாற்கு 1:4,7-8) இயேசு மறுமொழியாக, "நான் உங்களுக்குச் சொல்கிறேன்: எலியா ஏற்கெனவே வந்துவிட்டார். அவரை மக்கள் கண்டுணரவில்லை. மாறாக, தாங்கள் விரும்பியவாறெல்லாம் அவருக்குச் செய்தார்கள். அவ்வாறே மானிட மகனையும் அவர்கள் துன்புறுத்துவார்கள்" என்றார். திருமுழுக்கு யோவானைப் பற்றியே அவர் தங்களோடு பேசினார் என்பதை அப்பொழுது சீடர்கள் புரிந்து கொண்டார்கள். (மத்தேயு 17:12-13)
# இயேசுவில் நிறைவேறிய இறைவாக்குகள்

## **இயேசுவில் நிறைவேறியதாக நம்பப்படும் இறைவாக்குகள்**

### தூய ஆவியின் துணை

இயேசுவின் பணியில் தூய ஆவி பற்றிய சான்றுகள்:  
:"ஆண்டவரின் ஆவி அவர்மேல் தங்கியிருக்கும்: ஞானம், மெய்யுணர்வு, அறிவுரைத்திறன், ஆற்றல், நுண்மதி, ஆண்டவரைப்பற்றிய அச்ச உணர்வு-இவற்றை அந்த ஆவி அவருக்கு அருளும்." (எசாயா 11:2) "இதோ! என் ஊழியர்! அவருக்கு நான் ஆதரவு அளிக்கிறேன்; நான் தேர்ந்துகொண்டவர் அவர்; அவரால் என் நெஞ்சம் பூரிப்படைகின்றது; அவருள் என் ஆவி தங்கும்படி செய்தேன்; அவர் மக்களினங்களுக்கு நீதி வழங்குவார்." (எசாயா 42:1)  
:மக்களெல்லாரும் திருமுழுக்குப் பெறும் வேளையில் இயேசுவும் திருமுழுக்குப் பெற்று, இறைவனிடம் வேண்டிக் கொண்டிருந்தபோது வானம் திறந்தது. தூய ஆவி புறா வடிவில் தோன்றி அவர்மீது இறங்கியது. அப்பொழுது, "என் அன்பார்ந்த மகன் நீயே, உன்பொருட்டு நான் பூரிப்படைகிறேன்" என்று வானத்திலிருந்து ஒரு குரல் ஒலித்தது. (லூக்கா 3:21-22) இயேசு தம்மிடம் வருவதைக் கண்ட யோவான், "இதோ! கடவுளின் ஆட்டுக்குட்டி! ஆட்டுக்குட்டியாம் இவரே உலகின் பாவத்தைப் போக்குபவர். தூய ஆவி புறாவைப்போல வானிலிருந்து இறங்கி இவர் மீது இருந்ததைக் கண்டேன்; இவரே இறைமகன் எனச் சான்றும் கூறிவருகிறேன்" என்றார். (யோவான் 1:29,32,34)
# இயேசுவில் நிறைவேறிய இறைவாக்குகள்

## **இயேசுவில் நிறைவேறியதாக நம்பப்படும் இறைவாக்குகள்**

### நீதியுள்ள போதனைகள்

இயேசுவின் போதனைப் பணி பற்றிய சான்றுகள்:  
:"நீதிமொழிகள் மூலம் நான் பேசுவேன்; முற்காலத்து மறைசெய்திகளை எடுத்துரைப்பேன்." (திருப்பாடல்கள் 78:2) "என் தலைவராகிய உங்கள் போதகர் உங்களுக்கு இனித் தம்மை மறைத்துக்கொள்ள மாட்டார்; உங்கள் போதகரை நீங்கள் கண்ணால் காண்பீர்கள். நீங்கள் வலப்புறமோ, இடப்புறமோ எப்பக்கம் சென்றாலும் 'இதுதான் வழி, இதில் நடந்து செல்லுங்கள்' என்னும் வார்த்தை பின்னிருந்து உங்கள் செவிகளில் ஒலிக்கும்." (எசாயா 30:20-21)
:மக்களின் கேட்டறியும் திறமைக்கு ஏற்ப, இயேசு பல உவமைகளால் இறைவார்த்தையை அவர்களுக்கு எடுத்துரைத்து வந்தார். உவமைகள் இன்றி அவர் அவர்களோடு பேசவில்லை. ஆனால் தனிமையாக இருந்தபோது தம் சீடருக்கு அனைத்தையும் விளக்கிச் சொன்னார். (மாற்கு 4:33-34) இயேசு சீடர்களிடம் கூறியது: "நீங்கள் என்னைப் 'போதகர்' என்றும் 'ஆண்டவர்' என்றும் அழைக்கிறீர்கள். நீங்கள் அவ்வாறு கூப்பிடுவது முறையே. நான் போதகர்தான், ஆண்டவர்தான்." (யோவான் 13:13)
# இயேசுவில் நிறைவேறிய இறைவாக்குகள்

## **இயேசுவில் நிறைவேறியதாக நம்பப்படும் இறைவாக்குகள்**

### அருட்பொழிவின் வல்ல செயல்கள்

இயேசுவின் வல்ல செயல்கள் (அற்புதங்கள்) பற்றிய சான்றுகள்:  
:"ஆண்டவராகிய என் தலைவரின் ஆவி என்மேல் உளது. ஏனெனில், அவர் எனக்கு அருள் பொழிவு செய்துள்ளார்; ஒடுக்கப்பட்டோருக்கு நற்செய்தியை அறிவிக்கவும், உள்ளம் உடைந்தோரைக் குணப்படுத்தவும், சிறைப்பட்டோருக்கு விடுதலையைப் பறைசாற்றவும், கட்டுண்டோருக்கு விடிவைத் தெரிவிக்கவும் என்னை அனுப்பியுள்ளார்; ஆண்டவர் அருள்தரும் ஆண்டினை முழங்கவும், நம் கடவுள் அநீதிக்குப் பழிவாங்கும் நாளை அறிவிக்கவும், துயருற்று அழுவோர்க்கு ஆறுதல் அளிக்கவும் என்னை அனுப்பியுள்ளார்." (எசாயா 61:1-2) "அப்போது பார்வையற்றோரின் கண்கள் பார்க்கும்; காது கேளாதோரின் செவிகள் கேட்கும். அப்பொழுது, காலூனமுற்றோர் மான்போல் துள்ளிக்குதிப்பர்; வாய்பேசாதோர் மகிழ்ந்து பாடுவர்; பாலைநிலத்தில் நீரூற்றுகள் பீறிட்டு எழும்; வறண்ட நிலத்தில் நீரோடைகள் பாய்ந்தோடும்." (எசாயா 35:5-6) "என் பெயருக்கு அஞ்சி நடக்கின்ற உங்கள்மேல் நீதியின் கதிரவன் எழுவான். அவனுடைய இறக்கைகளில் நலம் தரும் மருந்து இருக்கும்." (மலாக்கி 4:2)  
:இயேசு மறுமொழியாக, "நீங்கள் கேட்பவற்றையும் காண்பவற்றையும் யோவானிடம் போய் அறிவியுங்கள். பார்வையற்றோர் பார்வை பெறுகின்றனர்; கால் ஊனமுற்றோர் நடக்கின்றனர்; தொழுநோயாளர் நலமடைகின்றனர்; காது கேளாதோர் கேட்கின்றனர்; இறந்தோர் உயிர் பெற்று எழுகின்றனர்; ஏழைகளுக்கு நற்செய்தி அறிவிக்கப்படுகிறது. என்னைத் தயக்கம் இன்றி ஏற்றுக் கொள்வோர் பேறுபெற்றோர்" என்றார். (மத்தேயு 11:4-6)
# இயேசுவில் நிறைவேறிய இறைவாக்குகள்

## **இயேசுவில் நிறைவேறியதாக நம்பப்படும் இறைவாக்குகள்**

### எருசலேமில் நுழைதல்

இயேசு அரசராக எருசலேமில் நுழைவது பற்றிய சான்றுகள்:  
:"மகளே சீயோன்! மகிழ்ந்து களிகூரு; மகளே எருசலேம்! ஆர்ப்பரி. இதோ! உன் அரசர் உன்னிடம் வருகிறார். அவர் நீதியுள்ளவர்; வெற்றிவேந்தர்; எளிமையுள்ளவர்; கழுதையின்மேல், கழுதைக் குட்டியாகிய மறியின்மேல் ஏறி வருகிறவர்." (செக்கரியா 9:9)  
:சீடர்கள் அக்கழுதைக்குட்டியை இயேசுவிடம் கொண்டு வந்து, அதன் மேல் தங்கள் மேலுடைகளைப் போட, அவர் அதன் மீது அமர்ந்தார். பலர் தங்கள் மேலுடைகளையும், வேறு சிலர் வயல் வெளிகளில் வெட்டிய இலைதழைகளையும் வழியில் பரப்பினர். முன்னேயும் பின்னேயும் சென்றவர்கள், "ஓசன்னா! ஆண்டவர் பெயரால் வருகிறவர் போற்றப்பெறுக! வரவிருக்கும் நம் தந்தை தாவீதின் அரசு போற்றப்பெறுக! உன்னதத்தில் ஓசன்னா!" என்று ஆர்ப்பரித்தனர். அவர் எருசலேமுக்குள் சென்று கோவிலில் நுழைந்தார். (மாற்கு 11:7-11)
# இயேசுவில் நிறைவேறிய இறைவாக்குகள்

## **இயேசுவில் நிறைவேறியதாக நம்பப்படும் இறைவாக்குகள்**

### நண்பனால் காட்டிக்கொடுக்கப்படல்

இயேசுவை நண்பன் காட்டிக்கொடுப்பது பற்றிய சான்றுகள்:  
:"என் உற்ற நண்பன், நான் பெரிதும் நம்பினவன், என் உணவை உண்டவன், எனக்கு இரண்டகமாகத் தம் குதிகாலைத் தூக்குகின்றான்." (திருப்பாடல்கள் 41:9)  
:அவர்கள் பந்தியில் அமர்ந்து உண்டு கொண்டிருந்தபொழுது இயேசு, "என்னோடு உண்ணும் உங்களுள் ஒருவன் என்னைக் காட்டிக்கொடுப்பான் என உறுதியாக உங்களுக்குச் சொல்கிறேன்" என்றார். (மாற்கு 14:18) இயேசு தொடர்ந்து பேசிக் கொண்டிருந்தபோது, இதோ! மக்கள் கூட்டமாய் வந்தனர். பன்னிருவருள் ஒருவனான யூதாசு என்பவன் அவர்களுக்குமுன் வந்து அவரை முத்தமிட நெருங்கினான். இயேசு அவனிடம், "யூதாசே, முத்தமிட்டா மானிட மகனைக் காட்டிக் கொடுக்கப் போகிறாய்?" என்றார். (லூக்கா 22:47-48)
# இயேசுவில் நிறைவேறிய இறைவாக்குகள்

## **இயேசுவில் நிறைவேறியதாக நம்பப்படும் இறைவாக்குகள்**

### இயேசுவின் உயிர்ப்பு

இயேசுவின் சாவிலிருந்து உயிர்த்தெழுவதற்கு சான்றாக நம்பப்படுவன:  
:"என்றுமே இல்லாதவாறு அவர் சாவை ஒழித்துவிடுவார்; என் தலைவராகிய ஆண்டவர் எல்லா முகங்களிலிருந்தும் கண்ணீரைத் துடைத்து விடுவார்." (எசாயா 25:8)  
:"கடவுள் தாம் வரையறுத்துள்ள திட்டத்தின்படியும், தம் முன்னறிவின்படியும் இந்த இயேசுவை உங்கள் கையில் விட்டுவிட்டார். நீங்கள் திருச்சட்டம் அறியாதார் மூலம் அவரைச் சிலுவையில் அறைந்துக் கொன்றீர்கள். ஆனால் கடவுள் அவரை மரணவேதனையினின்று விடுவித்து உயிர்த்தெழச்செய்தார். ஏனென்றால் மரணம் அவரைத் தன் பிடியில் வைத்திருக்க முடியவில்லை." (திருத்தூதர் பணிகள் 2:23-24)
# இயேசுவில் நிறைவேறிய இறைவாக்குகள்

## **இயேசுவில் நிறைவேறியதாக நம்பப்படும் இறைவாக்குகள்**

### இயேசுவின் விண்ணேற்றம்

இயேசு விண்ணகம் செல்வது பற்றிய சான்றுகள்:  
:"எக்காளம் முழங்கிடவே உயரே ஏறுகின்றார் ஆண்டவர்." (திருப்பாடல்கள் 47:5) ஆண்டவர் என் தலைவரிடம், "நான் உம் பகைவரை உமக்கு கால்மணையாக்கும் வரை நீர் என் வலப்பக்கம் வீற்றிரும்" என்று உரைத்தார். (திருப்பாடல்கள் 110:1)  
:இயேசு பெத்தானியா வரை அவர்களை அழைத்துச் சென்று தம் கைகளை உயர்த்தி அவர்களுக்கு ஆசி வழங்கினார். சீடர்களுக்கு ஆசி வழங்கிக் கொண்டிருந்தபோதே அவர் அவர்களிடமிருந்து பிரிந்து விண்ணேற்றம் அடைந்தார். (லூக்கா 24:50-51) சீடர்களோடு பேசிய பின்பு ஆண்டவர் இயேசு விண்ணேற்றமடைந்து கடவுளின் வலப்புறம் அமர்ந்தார். (மாற்கு 16:19)
# இயேசுவில் நிறைவேறிய இறைவாக்குகள்

## **இயேசுவில் நிறைவேறியதாக நம்பப்படும் இறைவாக்குகள்**

### மெசியாவின் அரசு

இயேசுவின் முடிவற்ற அரசாட்சி பற்றிய சான்றுகள்:  
:"வானத்தின் மேகங்களின் மீது மானிட மகனைப் போன்ற ஒருவர் தோன்றினார்; இதோ! தொன்மை வாய்ந்தவர் அருகில் அவர் வந்தார்; அவர் திருமுன் கொண்டு வரப்பட்டார். ஆட்சியுரிமையும் மாட்சியும் அரசும் அவருக்கு கொடுக்கப்பட்டன; எல்லா இனத்தாரும் நாட்டினரும் மொழியினரும் அவரை வழிபட வேண்டும்; அவரது ஆட்சியுரிமை என்றுமுளதாகும்; அதற்கு முடிவே இராது; அவரது அரசு அழிந்து போகாது." (தானியேல் 7:13-14) "இதோ, என் ஊழியர் சிறப்படைவார்; அவர் மேன்மைப்படுத்தப்பட்டு, உயர்த்தப்பட்டு, பெரிதும் மாட்சியுறுவார். அவர் பல பிறஇனத்தாரை அதிர்ச்சிக்குள்ளாக்குவார்; அரசர்களும் அவரை முன்னிட்டு வாய்பொத்தி நிற்பர்; ஏனெனில் தங்களுக்குச் சொல்லப்படாததை அவர்கள் காண்பர்; தாங்கள் கேள்விப்படாததை அவர்கள் புரிந்து கொள்வர். (எசாயா 52:13,15)  
:சீடர்கள் கண்கள் முன்பாக இயேசு மேலே எடுத்துக்கொள்ளப்பட்டார். மேகம் ஒன்று அவரை எடுத்துச் சென்று அவர்கள் பார்வையிலிருந்து மறைத்துவிட்டது. (திருத்தூதர் பணிகள் 1:9) விண்ணகத்தில் உரத்த குரல் ஒன்று எழுந்தது; "உலகின் ஆட்சி உரிமை நம் ஆண்டவருக்கும் அவருடைய மெசியாவுக்கும் உரியதாயிற்று. அவரே என்றென்றும் ஆட்சி புரிவார்" என்று முழக்கம் கேட்டது. (திருவெளிப்பாடு 11:15)
# இயேசுவில் நிறைவேறிய இறைவாக்குகள்

## **கிறிஸ்தவர்கள் மற்றும் யூதர்களின் மெசியாவின் ஒப்பீடு**

கிறிஸ்தவர்கள் மற்றும் யூதர்களின் மெசியாவின் அடிப்படைத் தகுதிகளாகவும், மெசியாவின் வருகையின் போதும் ஆட்சியின் போதும் நிகழ்வனவாக கருதுபவற்றின் ஒப்பீடு பட்டியல்  
| மெசியாவின் குணம் | யூதம் | கிறிஸ்தவம் |
| --- | --- | --- |
| நீதிபதிகளும் ஆலோசகர்களும் திருப்பிக் கொணரப்படுவர் |  |  |
| அவர் வேற்றினத்தாரிடையே உள்ள வழக்குகளைத் தீர்த்து வைப்பார்: பல இன மக்களுக்கும் தீர்ப்பளிப்பார்: |  |  |
| உலகத்தார் அனைவரும் இஸ்ரயேலின் ஒரே கடவுளை வணங்குவர் |  |  |
| யூதர் அனைவரும் தங்களின் மறைக்குத் திரும்புவர் வழியாய் தாவீது அரசரின் குலத்தவராய் இருப்பார் |  |  |
| யூதரான அவர் ஆண்டவருக்கு அஞ்சி நடப்பதில் மகிழ்ந்திருப்பார் |  |  |
| தீயோரும், கொடியோரும் அவரின் ஆட்சியில் அழிவர் |  |  |
| மண்ணுலகம் ஆண்டவர் பற்றிய அறிவால் நிறைந்திருக்கும் |  |  |
| பிறஇனத்தார் அவரைத் தேடி வருவார்கள் |  |  |
| இஸ்ரயேலில் நாடு கடத்தப்பட்டோரை ஒன்று திரட்டுவார் |  |  |
| என்றுமே இல்லாதவாறு சாவை ஒழித்துவிடுவார் |  |  |
| அப்போது பசி, சாவு, நோய் முதலியன இருக்காது |  |  |
| யூதர்கள் அக்களிப்பும் அகமகிழ்ச்சியும் அடைவர் |  |  |
| அவர் அமைதியின் மன்னராய் இருப்பார் |  |  |
| இஸ்ரயேலருக்கு இழைக்கப்பட்ட அநீதியை அனைவரும் உணர்வர் |  |  |
| உலக மக்களனைவரும் ஆன்மீக வழிகாட்டுதலுக்கு யூதர்களிடம் வருவர் |  |  |
| எருசலேம் மீன்டும் கட்டப்படும் |  |  |
| ஆயுதங்கள் அனைத்தும் அழிக்கப்படும் |  |  |
| எருசலேமில் மூன்றாம் முறையாக கோயிலை மீண்டும் கட்டுவார் |  |  |
| உலகிற்கு அமைதி கொணர்வார் |  |  |
| உலகம் முழுமையும் கடவுளை புரிந்து கொள்ள செய்வார். |  |  |
| மக்கள் அனைவரும் ஆண்டவரின் பெயரால் மன்றாடி ஒருமனப்பட்டு அவருக்குப் பணிபுரிவார்கள்
மக்களின் தேவைகளனைத்தையும் நிறைவேற்றுவார் |  |  |
| பாழ் இடங்களை ஆண்டவரின் தோட்டம்போல் ஆக்குவார் | } |  |
# பஜாவு தீவு

**புலாவ் பஜாவ்** சிங்கப்பூரின் போயான் நீர்த்தேக்கம் அமைந்துள்ள மேற்கு நீர்பிடிப்பு பகுதியில் அமைந்துள்ள ஒரு சிறிய தீவாகும்.
# பஜாவு தீவு

## பெயர்க்காரணம்

பஜாவ் என்று மலேசியா, இந்தோனேசிய , புருனை போன்ற இடங்களில் வசிக்கும் பழங்குடி இனமக்களின் பெயரைக்கொண்டு இந்த இடம் அழைக்கப்படுகிறது.
# பியோலா தீவு

**புலாவ் பியோலா** சிங்கப்பூரின் தென்மேற்கு பகுதியில் அமைந்துள்ள ஒரு சிறிய தீவாகும். 0.4 ஹெக்டேர் பரப்பளவு உள்ள இந்த தீவு புலாவ் செனாங் மற்றும் புலாவ் சாதுமு ஆகியவற்றிற்கு நடுவே உள்ளது.
# பியோலா தீவு

## பெயர்க்காரணம்

மலாய் மொழியில் பியோலா என்றால் வயலின் இசைக்கருவி என்று பொருள்.
# சாத்துமு தீவு

**புலாவ் சாதுமு** சிங்கப்பூரின் தெற்கு பகுதியில் அமைந்துள்ள ஒரு சிறிய தீவாகும். இதுவே சிங்கப்பூரின் தென் கடைசியில் அமைந்த தீவாகும். இந்த தீவில் தான் ராபிள்ஸ் கலங்கரை விளக்கம் அமைந்துள்ளது .
# சாத்துமு தீவு

## பெயர்க்காரணம்

மலாய் மொழியில் சாதுமு என்றால் ஒற்றை மரம் என்று பொருள். இந்த தீவில் முன்பு எப்பொழுதோ ஒற்றை மரம் ஒன்று இருந்த காரணத்தால் இந்த தீவு இப்படி அழைக்கப் படுகிறது.
# குத்துக்கோடு (முக்கோணம்)

வடிவவியலில் ஒரு முக்கோணத்தின் **குத்துக்கோடு**(*Altitude*) என்பது. அம்முக்கோணத்தின் ஒரு உச்சியிலிருந்து அந்த உச்சியின் எதிர்ப்பக்கத்தைத் தனக்குள் கொண்டிருக்கும் கோட்டிற்கு வரையப்படும் ஒரு செங்குத்துக்கோடாகும். எதிர்ப்பக்கத்தைக் கொண்டிருக்கும் கோடானது அப்பக்கத்தின் நீட்சி எனப்படும். இந்தப் பக்க நீட்டிப்பும் குத்துக்கோடும் வெட்டிக்கொள்ளும் புள்ளி, குத்துக்கோட்டின் அடி எனப்படும். குத்துக்கோடு வரையப்படும் முக்கோணத்தின் உச்சிக்கும் குத்துக்கோட்டின் அடிக்கும் இடையேயுள்ள தூரம் குத்துக்கோட்டின் நீளம் எனப்படும்.  
குத்துக்கோட்டின் நீளம் முக்கோணத்தின் பரப்பு காண்பதற்குப் பயன்படுகிறது. முக்கோணத்தின் அடிப்பக்கம் மற்றும் குத்துக்கோட்டின் நீளம் இரண்டின் பெருக்குத்தொகையில் பாதியளவாக முக்கோணத்தின் பரப்பு அமையும். முக்கோணவியல் சார்புகள்மூலம் குத்துக்கோட்டின் நீளமானது முக்கோணத்தின் பக்கநீளங்களுடன் தொடர்பு கொண்டுள்ளது.  
ஒரு இருசமபக்க முக்கோணத்தின் சமமில்லாத மூன்றாவது பக்கத்திற்கு வரையப்படும் குத்துக்கோட்டின் அடி, அப்பக்கத்தின் நடுப்புள்ளியாக அமையும். மேலும் அந்தக் குத்துக்கோடானது அதுவரையப்பட்ட உச்சியிலுள்ள கோணத்தின் இருசமவெட்டியாகவும் அமையும்.  
ஒரு செங்கோண முக்கோணத்தின் செம்பக்கத்தின் குத்துக்கோடானது செம்பக்கத்தை *p* மற்றும் *q* அளவுகளாகப் பிரிக்கிறதென்றால்:  
:<math> h^2 = pq.</math> இங்கு குத்துக்கோட்டின் நீளம் *h*.
# குத்துக்கோடு (முக்கோணம்)

## செங்கோட்டுச்சந்தி

ஒரு முக்கோணத்தின் மூன்று குத்துக்கோடுகளும் ஒரு புள்ளியில் சந்திக்கும். இப்புள்ளி அம்முக்கோணத்தின் **குத்துச்சந்தி** அல்லது **செங்குத்துச்சந்தி** அல்லது **செங்கோட்டுச்சந்தி** (orthocenter) எனப்படும். ஒரு முக்கோணம் விரிகோண முக்கோணமாக இல்லாமல் "இருந்தால், இருந்தால் மட்டுமே", அம்முக்கோணத்தின் செங்கோட்டுச்சந்தியானது அம்முக்கோணத்துக்குள்ளேயே அமையும்.  
ஒரு முக்கோணத்தின் செங்குத்துச்சந்தி, திணிவு மையம், சுற்றுவட்ட மையம் மற்றும் ஒன்பது-புள்ளி வட்டமையம் நான்கும் ஆய்லர் கோட்டின்மீது அமையும். செங்குத்துச்சந்தி மற்றும் சுற்றுவட்ட மையங்களின் நடுப்புள்ளியாக ஒன்பது-புள்ளி வட்டமையம் அமையும். திணிவு மையத்திற்கும் சுற்றுவட்ட மையத்திற்கும் இடைப்பட்ட தூரமானது திணிவு மையத்திற்கும் செங்குத்துச்சந்திக்கும் இடைப்பட்ட தூரத்தில் பாதியாக இருக்கும்.  
ஒரு தளத்தில் உள்ள நான்கு புள்ளிகளில் ஒன்று மற்ற மூன்று புள்ளிகளால் அமையும் முக்கோணத்தின் செங்குத்துச்சந்தியாக அமையுமானால் அந்நான்கு புள்ளிகளும் ஒரு செங்குத்துச்சந்தித் தொகுதியாகும்''' (orthocentric system).  
<math>\triangle ABC</math> -ன்  
கோணங்கள்: *A*, *B*, *C*, பக்க நீளங்கள்: *a* = |*BC*|, *b* = |*CA*|, *c* = |*AB*|  
செங்குத்துச்சந்தி:  
முந்நேரியல் ஆயதொலைவுகளில்(trilinear coordinates):  
sec *A* : sec *B* : sec *C*  
ஈர்ப்புமைய ஆயதொலைவுகளில் (Barycentric coordinates ):  
: <math>((a^2+b^2-c^2)(a^2-b^2+c^2) : (a^2+b^2-c^2)(-a^2+b^2+c^2) : (a^2-b^2+c^2)(-a^2+b^2+c^2)).</math>
# குத்துக்கோடு (முக்கோணம்)

## ஆர்த்திக் முக்கோணம்

செங்கோண முக்கோணம் அல்லாத ஒரு முக்கோணத்தின் குத்துக்கோடுகளின் அடிகளால் உருவாகும் முக்கோணம் ஆர்த்திக் முக்கோணம் அல்லது குத்துக்கோட்டு முக்கோணம் எனப்படும். இம்முக்கோணம் எடுத்துக்கொள்ளப்பட்ட மூல முக்கோணத்தின் செங்குத்துச்சந்தியின் பாதமுக்கோணமாகவும், இதன் உள்வட்டமையமானது மூல முக்கோணத்தின் செங்குத்துச்சந்தியாகவும் அமையும்.  
பின்வருமாறு வரையப்படும் முக்கோணத்துடன் ஆர்த்திக் முக்கோணம் நெருங்கிய தொடர்புடையது.  
<math>\triangle ABC</math> -ன் சுற்றுவட்டத்திற்கு, முக்கோணத்தின் உச்சி *A* -ல் வரையப்படும் தொடுகோடு <math> L_A.</math> என்க.  
இதே முறையில் <math> L_B.</math>, <math> L_C.</math>இரண்டையும் எடுத்துக் கொள்ள வேண்டும்.  
:*A"* = <math> L_B</math> ∩ <math> L_C</math>  
:*B"* = <math> L_C</math> ∩ <math> L_A</math>  
:*C"* = <math> L_A</math> ∩ <math> L_B</math>  
<math>\triangle </math>A"B"C" ஆனது <math>\triangle ABC</math> -ன் சுற்றுவட்டத்தை வெளிப்புறமாகத் தொடும் முக்கோணமாகும். இந்த முக்கோணத்துடன் ஆர்த்திக் முக்கோணமானது, ஒத்தநிலையுடையதாக (homothetic) இருக்கும்.  
தரப்பட்ட ஒரு குறுங்கோண முக்கோணத்திற்குள் வரையக்கூடிய மிகச்சிறிய சுற்றளவு கொண்ட முக்கோணத்தைப் பற்றிய 1775-ம் ஆண்டின் *ஃபாக்னானோ புதிருக்கான* (இத்தாலிய கணிதவியலாளர்-ஜூலியோ கார்லோ டி டோஷி டி ஃபாக்னானோ) விடையை இந்த ஆர்த்திக் முக்கோணம் தருகிறது.  
முந்நேரியல் ஆயதொலைவுகள்(Trilinear coordinates):  
ஆர்த்திக் முக்கோணத்தின் உச்சிகள்:
- A' = 0 : sec B : sec C
- B' = sec A : 0 : sec C
- C' = sec A : sec B : 0  
சுற்றுவட்டத்தை வெளிப்புறமாகத் தொடும் முக்கோணத்தின் உச்சிகள்:
- *A"* = &minus;*a* : *b* : *c*
- *B"* = *a* : &minus;*b* : *c*
- *C"* = *a* : *b* : &minus;*c*
# குத்துக்கோடு (முக்கோணம்)

## பிற குத்துக்கோட்டுத் தேற்றங்கள்

### சமபக்க முக்கோணத்தேற்றம்

சமபக்க முக்கோணத்துக்குள் அமையும் ஏதேனும் ஒரு புள்ளி P -லிருந்து முக்கோணத்தின் மூன்று பக்கங்களுக்கு வரையப்படும் செங்குத்துகளின் நீளங்களின் கூடுதல் அம்முக்கோணத்தின் குத்துக்கோட்டின் நீளத்திற்குச் சமம்.
# குத்துக்கோடு (முக்கோணம்)

## பிற குத்துக்கோட்டுத் தேற்றங்கள்

### உள்வட்ட ஆரத் தேற்றம்

ஏதேனும் ஒரு முக்கோணத்தின் பக்க அளவுகள் **a, b, c** மற்றும் குத்துக்கோடுகளின் நீளங்கள் **α, β, η** எனில், உள்வட்ட ஆரம் *r* மற்றும் குத்துக்கோட்டின் நீளங்களுக்கும் இடையே உள்ள தொடர்பு:  
:::<math>\tfrac{1}{r}=\tfrac{1}{\alpha}+\tfrac{1}{\beta}+\tfrac{1}{\eta}.</math>  
ஒரு செங்கோண முக்கோணத்தின் செம்பக்கத்தின் மற்றும் பிற இரு பக்கங்களின் வர்க்கங்கள் முறையே, **c, h, s** எனில் இவற்றுடன் உள்வட்ட ஆரத்தின் தொடர்பு:  
:::<math>\tfrac{1}{r}=-{\tfrac{1}{c}}+\tfrac{1}{h}+\tfrac{1}{s}.</math>
# குத்துக்கோடு (முக்கோணம்)

## பிற குத்துக்கோட்டுத் தேற்றங்கள்

### சிம்ஃபோனிக் தேற்றம்

சிம்ஃபோனிக் தேற்றத்தின்படி ஒரு செங்கோண முக்கோணத்தின் செம்பக்கத்தின் மற்றும் பிற இரு பக்கங்களின் வர்க்கங்கள் முறையே **c, h, s**; மற்றும் குத்துக்கோடுகளின் நீளங்கள் **α, β, η**. இவை தங்களுக்குள்ளாகப் பின்வருமாறு தொடர்பு கொண்டிருக்கும்.  
**(c<sup>2</sup>,h<sup>2</sup>,s<sup>2</sup>)** மற்றும் **(α<sup>2</sup>,β<sup>2</sup>,η<sup>2</sup>)** இரண்டும் இசைத்தொடர்ச்சியில் அமையும்.  
மேலும்,  
:<math>(\tfrac{1}{c},\tfrac{1}{h},\tfrac{1}{s})</math> மற்றும் <math>(\tfrac{1}{\alpha},\tfrac{1}{\beta},\tfrac{1}{\eta})</math> இரண்டும் பித்தாகரசு தேற்றத்தின் விளைவின்படி அமையும்.  
:::<math>\tfrac{1}{c^2}+\tfrac{1}{h^2}=\tfrac{1}{s^2}\quad ,\quad \tfrac{1}{\alpha ^2}+\tfrac{1}{\beta ^2}=\tfrac{1}{\eta ^2}.</math>
# குத்துக்கோடு (முக்கோணம்)

## பிற குத்துக்கோட்டுத் தேற்றங்கள்

### பரப்பு தேற்றம்

முக்கோணத்தின் பக்கங்கள் முறையே *a*, *b*, மற்றும் *c*. இவற்றுக்கு வரையப்படும் குத்துக்கோடுகளின் நீளங்கள் முறையே <math>h_a</math>, <math>h_b</math>, மற்றும் <math> h_c</math>,  
குத்துக்கோடுகளின் நீளங்களின் தலைகீழிகளின் நீளங்களின் கூடுதலில் பாதி: <math>H = (h_a^{-1} + h_b^{-1} + h_c^{-1})/2</math>  
முக்கோணத்தின் பரப்பின் தலைகீழி:  
:<math>\mathrm{Area}^{-1} = 4 \sqrt{H(H-h_a^{-1})(H-h_b^{-1})(H-h_c^{-1})}.</math>
# சனாங்கு தீவு

புலாவ் செனாங், சிங்கப்பூரின் தெற்கே 13 கிளிமீட்டார் தொலைவில், 81.7 ஹெக்டர் நிலப்பரப்பில் அமைந்துள்ள ஒரு தீவாகும்.
# சனாங்கு தீவு

## பெயர்க்காரணம்

மலாய் மொழியில் செனாங் என்றால் சுலபம் என்று பொருள்.
# சனாங்கு தீவு

## வரலாறு

முன்பு இந்த தீவு சிங்கப்பூரில் குற்றவாளிகளை நாடுகடத்தி வைக்க படன்பட்டு வந்தது. 1960, 18 மே அன்று சுமார் 50, கைதிகளுடன் டானியல் தட்டான் என்ற அதிகரி இந்த தீவிற்கு வந்தார். கடின உழைப்பால் கைதிகளை திருத்த முடியும் என்று நம்பிய அவர், மூன்றே வருடங்களில் மேலும் 320 கைதிகளை கொண்டு அந்த தீவில் பல கட்டுமானங்களை எழுப்பினார். கைதிகளிக் மேல் அதீத நம்பிக்கை கொண்ட அதிகாரி அவர்களின் கைவிலங்குகளை அவிழ்த்து விட்டார். இந்த சந்தர்ப்பத்தை பயன்படுத்திக்கொண்ட கைதிகள் கலவரத்தில் ஈடுபட்டு, பல இடங்களை தீக்கி இறையாகினர். அதிகாரி டானியல், காவலர்களான ஆறுமுகம் வீரசிங்கம் மற்றும் டான் கோக் ஹிஆன், ஆகிய மூன்று பெரும் கொல்லப்பட்டனர்.  
இதன்பேரில் நடந்த விசாரணை 64 நாட்கள் நடந்தன. இறுதியில், கொளைகுற்றம் சாற்றப்பட்ட 18 பேர் தூக்கிலடப்பட்டனர்.
# சனாங்கு தீவு

## தடை செய்யப்பட்ட பகுதி

1980 ஆம் ஆண்டு முதல் இந்த தீவும், அதன் அருகில் உள்ள புலாவ் சுடோங், புலாவ் பவை ஆகிய மூன்றும் சிங்கப்பூர் ராணுவத்தின் பயிற்சி இடமாக உள்ளது. எனவே இந்த இடம் ராணுவம் அல்லாத மற்ற நபர்களுக்கு தடை செய்யப்பட்ட இடமாகும்.
# பிரானித் தீவு

**புலாவ் பிராணி**, சிங்கப்பூரின் கேப்பெல் துறைமுகம் அருகே 1.22 சதுர கிலோமீட்டர் நிலப்பரப்பில் அமைந்துள்ள ஒரு தீவாகும். இந்த தீவு சென்தொசா தீவு மற்றும் சிங்கப்பூர் தீவிற்கு நடுவே அமைந்துள்ளது.
# பிரானித் தீவு

## சொற்தோற்றம்

மலாய் மொழியில் பிராணி என்றால் வீரமிக்க என்று பொருள். முன்பு இந்த தீவை உயிரிழந்த போர் வீரர்களை புதைக்க பயன்படுத்தியதால், இந்த தீவிற்கு இந்த பெயர் வந்ததாக கூறப்படுகிறது. இங்கு நல்ல தண்ணீர் கிணறு ஒன்று இருந்த தாகவும், அதை மக்கள் குளிப்பதற்காக பயன்படுத்தியதாகவும் கூறப்படுகிறது.
# பிரானித் தீவு

## துறைமுகம்

ஆதிகாலத்தில் ஒரு மீன்பிடி கிராமமாக இருந்த இந்த இடம் அதன் பின் ஆங்கிலேயர் ஆட்சி காலத்தில் உருமாற தொடங்கியது. அந்த இடம் கப்பல் கட்டும் தளமாக மாறியது . துறைமுகமாகவும், கப்பல்படை தளமாகவும் அது மாறியது .பின்னர் சிங்கபூரின் சுததந்திரத்திர்க்குப் பின்னர் இந்த இடம் ராணுவ தளமாக மாற்றப்பட்டது. 1974 ஆம் ஆண்டு தொடங்கப்பட்ட இந்த கடற்படை தளம் பின்பு 2000 ஆம் ஆண்டு சாங்கி பகுதிக்கு மாற்றப்பட்டது . தற்பொழுது இங்கு சிங்கப்பூர் துறைமுக கழகம் தன் துறைமுக பணிக்கு தேவையான மேம்பாடுகளை சித்து அதை ஒரு கப்பல் போக்குவரத்து மாற்று பொருட்களை கையாளும் துறைமுக நகரமாக மாற்றயுள்ளது .
# தாஜ் மகால் பேலஸ் மற்றும் டவர்

**தாஜ் மஹால் பேலஸ் மற்றும் டவர்** (*The Taj Mahal Palace & Tower*) இந்தியாவின் மகாராஷ்டிரா மாநிலத்தில் மும்பையில் கொலாபா பகுதியிலுள்ள ஐந்து நட்சத்திர தங்குவிடுதி ஆகும். இது 565 அறைகளைக் கொண்டுள்ளது. பல நாட்டு பிரபலங்களும் புகழ்பெற்றவர்களும் இங்கு தங்கியுள்ளனர்.  
தாஜ் மஹால் பேலஸ் மற்றும் ஹோட்டல் மும்பையில் (மகாராஷ்டிரா) உள்ள பிரபலமான ஐந்து நட்சத்திர ஹோட்டல்களுள் ஒன்று. இந்த ஹோட்டல் 560 அறைகளையும் 44 அறைத்தொகுதிகளையும் கொண்டுள்ளது. வரலாறு மற்றும் கட்டிடக்கலையின்படி இரு கட்டிடங்கள் ஒன்று சேர்ந்து ஹோட்டலாக உள்ளது. தாஜ் மஹால் பேலஸ் மற்றும் டவர் இரு வேறுபட்ட கட்டிடங்கள் ஆகும், மேலும் அவை இரண்டும் இரு வேறுபட்ட காலகட்டங்களில், வெவ்வேறு கட்டிடக்கலையினால் கட்டப்பட்டவை.  
இதில் பீட்டில்ஸ், ஜாக்குலின் கென்னடி ஒனாசிஸ், பில் கிளின்டன், ஜாக் சிராக், கென்ட் கிங் மற்றும் ராணி நார்வே, டியூக் & டச்சஸ், எடின்பர்க் டியூக், வேல்ஸ் இளவரசர், ரோஜர் மூர், ஜோன் காலின்ஸ், மிக் ஜாக்கர், ஏஞ்சலினா ஜோலி, பிராட் பிட், டீ பர்பில், மைக்கேல் பாலின், ஹிலாரி கிளிண்டன், பாரக் ஒபாமா, மிஷல் ஒபாமா, மற்றும் ஓப்ரா வின்ஃப்ரே போன்ற பல பிரபலங்கள் விருந்தினர்களாக தங்கியுள்ளனர். மேலும் பல கிரிக்கெட் வீரர்களும் அவர்களின் அணியினரும் தங்கள் சுற்றுப்பயணத்தின் போது இந்த ஹோட்டலில் தங்கியிருக்கின்றனர்.
# தாஜ் மகால் பேலஸ் மற்றும் டவர்

## வரலாறு

தாஜ் மஹால் பேலஸ் ஹோட்டல் மும்பையிலுள்ள ஐந்து நட்சத்திர ஹோட்டல். தாஜ் மஹால் பேலஸ் ஹோட்டல் முதலில் டாடாவால் இந்திய-சரசெனிக் பாணியில் கட்டப்பெற்றது. 1903 ம் ஆண்டு டிசம்பர் 16 முதல் விருந்தினர்களுக்காக இந்த ஹோட்டலின் கதவுகள் திறக்கப்பட்டது. பிரபலமான வாட்சன் ஹோட்டலுக்குள் நுழையக்கூடாது என அனுமதி மறுக்கப்பட்டதன் காரணமாக டாடா தாஜ் ஹோட்டலைக் கட்டினார் என பலரால் நம்பப்படுகிறது. வாட்சன் ஹோட்டலில் வெள்ளையர்களுக்கு மட்டும் இருந்ததால் அனுமதி மறுக்கப்பட்டது எனவும் கூறப்படுகிறது. இந்த கோபத்தில்தான் ஜாம்சேதிஜி டாடா இந்த தாஜ் ஹோட்டலைக் கட்டினர் எனவும் குறிப்பிடுகின்றனர். மேலும் சிலர் மும்பைக்கு மதிப்பு கூட்டும் வகையில் ஒரு ஹோட்டல் வேண்டும் என டைம்ஸ் ஆஃப் இந்தியா பத்திரிக்கையின் ஆசிரியர் வலியுறித்தியதால் கட்டப்பட்டது எனவும் கூறுகின்றனர்.  
இந்த ஹோட்டலின் சீதாராம் கண்டேராவ் மற்றும் டி. என். மிர்சா ஆகிய இந்திய கட்டிடக்கலை நிபுணர்களால் தொடக்கப்பட்டு பின்னர் ஆங்கிலேய பொறியியலரான டபிள்யூ. ஏ. சேம்பரால் கட்டிமுடிக்கப்பட்டது. கான்சாகிப் சொராப்ஜி ருட்டன்ஜி இந்த ஹோட்டலின் மிகப் பிரபலமான மிதக்கும் மாடிப்படிக்கட்டுகளை வடிவமைத்து, அவரே கட்டியுள்ளார். இந்த ஹோட்டலைக் கட்டுவதற்கான செலவு £250,000 (தற்போதைய மதிப்பின்படி £127 மில்லியன்) ஆகும். முதல் உலகப்போரின் போது இந்த ஹோட்டல் 600 படுக்கைகளைக் கொண்ட மருத்துவமனையாக பயன்படுத்தப்பட்டது. இதன் மேற்கூரை ஈஃபிள் டவரில் பயன்படுத்தப்பட்டுள்ள இரும்பினால் செய்யப்பட்டது. அதே வகையான இரும்பினை டாடா அந்த நேரத்திலே இறக்குமதி செய்தார். நீராவியால் இயக்கக்கூடிய உயர்த்திகள் (elevator) இந்தியாவிலே முதன்முறையாக இந்த ஹோட்டலில் தான் நிறுவப்பட்டது. அமெரிக்காவின் விசிறிகளும், துருக்கியின் குளியல் மற்றும் ஜெர்மனின் உயர்த்திகள், ஆங்கில பட்லர்கள் என அனைத்தையுமே இந்தியாவில் முதன்முதலில் இறக்குமதி செய்து பயன்படுத்தியது இந்த ஹோட்டல்தான்.  
இந்த ஹோட்டலை துறைமுகத்தில் இருந்து பார்க்கும்போது இதன் ஓரப்பகுதியினைப் பார்ப்பது போலத் தெரியும் ஆனால் அது உண்மையில் ஹோட்டலின் பின்பகுதி. இந்த கட்டிடத்தினை கட்ட பயன்படுத்தபட்ட திட்டங்களால் குழப்பமானதால் இதனை துறைமுகத்தில் இருந்து விலகிச் செல்வதைப்போல் கட்டியுள்ளார் என கூறப்படுகிறது. ஆனால் அது உண்மையல்ல, நகரத்தினை பார்க்கும்படி கட்டிடத்தினை கட்டுவதன் மூலம் ஏராளமானவர்கள் ஹோட்டலுக்குள் வரும் வாய்ப்புகள் அதிகம் உள்ளது என்பதால் வேண்டுமென்றே அவ்வாறு கட்டப்பட்டது. 40 வருடங்களுக்கு முன்னால், பழைய முகப்பு பக்கம் மூடப்பட்டது. அன்றிலிருந்து அனைத்து பயன்பாடுகளும் துறைமுகத்தின் பக்கமுள்ள முகப்பின் வழியே நடக்கிறது. இதன் பின்புறமான வெலிங்கடன் மீயூஸ், தாஜ் குழுமத்தினால் மதிப்பு கூட்டப்பட்ட அடிக்குமாடிகளாக நடத்தப்பட்டு வருகிறது.  
டவரின் இறக்கை நிறுவப்பட்டுள்ள இடம் கிரீன் ஹோட்டலுக்குச் சொந்தமானது, டாடா அவர்கள் அந்த இடத்தினை வாங்கி அதனை தாஜ் நிறுவனத்தின் ஹோட்டலுடன் இணைத்துவிட்டார். 1973 ம் ஆண்டு கிரீன் ஹோட்டல் அழிக்கப்பட்டு தாஜ் ஹோட்டல் டவர் நிறுவப்பட்டது, அதற்கு முன்பு கிரீன் ஹோட்டல், கடல் மாலுமிகளுக்கிடையே பிரபலமான இடமாக இருந்தது அதற்குக் காரணம் அந்த ஹோட்டலின் குறைந்த விலை மற்றும் அங்கு நடைபெறும் மிகப்பெரிய விருந்துகள் தான்.  
ஜாம்செய்து டி. எஃப். லேம் பொதுமேலாளராக இருந்த 1980-1985 காலகட்டத்தில் தாஜ் ஹோட்டல் மற்றும் டவர், உலகின் சிறந்த ஹோட்டல்களில் ஐந்தாவது இடத்தில் தொடர்ந்து இரு ஆண்டுகள் இருந்தது. பெருமைமிக்க ‘காண்டே நாஸ்ட் டிராவலர்’ (Conde Nast Traveller Readers) பயண விருதுகள் 2010 ல், ஆசியாவில் 20 வது இடத்தினை இந்த தாஜ் ஹோட்டல் பெற்றது.
# தாஜ் மகால் பேலஸ் மற்றும் டவர்

## 2008 தீவிரவாதிகள் தாக்குதல்

நவம்பர் 26, 2008 தீவிரவாதிகளின் தீவிர தாக்குதலால் மும்பை தாஜ் ஹோட்டல் தாக்கப்பட்டது. சில மணி நேரங்களிலே அதன் மேற்கூரை பாதிக்கப்பட்டது. இந்த தாக்குதலின் போது பலர் பிணைக்கைதிகளாக பிடிக்கப்பட்டனர். சுமார் 167 பேர் (வெளிநாட்டவர்களையும் சேர்த்து) கொல்லப்பட்டனர். இறந்தவர்களில் இந்தியக் குடிமக்கள் பெரும்பான்மையாக இருந்தனர். மூன்று நாட்கள் போராட்டத்திற்குப் பின்னர் கமேண்டோக்கள் தீவிரவாதிகளைக் கொன்றனர். தாஜ் ஹோட்டலில் இருந்து குறைந்தபட்சம் 31 பேர் இறந்தனர். தீவிரவாதிகள் ஹோட்டலைப் பிடிக்கும் போது தாஜ் ஹோட்டலில் சுமார் 450 பேரும், ஓபராய் ஹோட்டலில் 380 பேரும், இருந்தனர்.  
அதன் பின்பு நவம்பர் 30 ல் தாஜ் ஹோட்டலின் தலைவர் திரு.ரட்டன் டாடா, CNN ன் ஃபரீத் சக்ரியா எடுத்த பேட்டியில் கூறியதாவது: தாக்குதலைப் பற்றி முன் கூட்டியே சிலர் அறிந்திருந்தும் அது பற்றி போதிய முன்னெச்சரிக்கை நடவடிக்கை எடுக்காமல் இருந்ததே இதற்குக் காரணம் எனக்கூறினார். தாக்குதலுக்கு பின்பு ஹோட்டல் மீண்டும் கட்டப்படும் என ஹோட்டலின் மேலாண்மை அறிக்கித்தது. அடுத்த 12 மாதங்களில் 5 பில்லியன் ரூபாய் செலவில் ($84 மில்லியன்) ஹோட்டல் பழுதுபார்க்கப்பட்டது.  
குறைந்த சேதம் அடைந்த தாஜ் ஹோட்டல் மற்றும் டவரின் பகுதிகள் டிசம்பர் 21,2008 ல் திறக்கப்பட்டது. ஹோட்டலின் பாரம்பரியப் பகுதிகளை மீண்டும் கட்டுவதற்கு பல மாதங்கள் ஆனது. [7]
இந்திய-அமெரிக்க உறவுகளை வலுப்படுத்த ஹிலாரி கிளின்டன் இந்தியா ஜீலை 29 ல், வருகை தந்த போது தாஜ் ஹோட்டலில் தங்கினார் மேலும் அங்கு நடந்த நினைவுகூறும் நிகழ்ச்சியிலும் கலந்து கொண்டார். எனது நாட்டின் அனுதாபங்களையும் ஒருமைபாட்டினையும், தாஜ் ஹோட்டலில் இறுதியாக விருந்தினர்களாகவும் வேலையாட்களாகவும் இருந்து தாக்குதலில் உயிர்விட்டவர்களுக்குக் கூற விரும்புவதாக இந்தியாவின் டைம்ஸ் நவ் எடுத்த பேட்டியில் அவர் தெரிவித்தார்.  
அனைத்துவிதமான புதுப்பித்தலுக்குப் பிறகு ஆகஸ்ட் 15,2010 சுதந்திர தினத்தில் தாஜ் மஹால் பேலஸ் மீண்டும் திறக்கப்பட்டது. புதுப்பித்தலுக்கு மட்டும் 1.75 பில்லியன் ரூபாய் ($40 மில்லியன்) செலவிடப்பட்டது. பேலஸின் இறக்கை மீண்டும் கொண்டு வரப்பட்டு புதுப்புது சேவைகளுக்கு பயன்படுத்தப்பட்டது.  
தாக்குதலுக்குப் பின்னர் நவம்பர் 6 அன்று முதன் முதலாக வெளிநாட்டுத் தலைவரான அமெரிக்க அதிபர் பாரக் ஒபாமா தாஜ் மஹால் பேலஸில் தங்கினார். “தாஜ் இந்திய மக்களின் வலிமை மற்றும் மீண்டு வருவதற்கான ஒரு அடையாளமாகும்” என்று ஹோட்டலின் மாடியில் நடந்த நிகழ்ச்சியில் ஒபாமா பேசினார்.
# தாஜ் மகால் பேலஸ் மற்றும் டவர்

## அமைந்துள்ள இடம்

இந்திய நுழைவு வாயிலின் அருகில் தாஜ் ஹோட்டல் அமைந்துள்ளது (மும்பை). மும்பையின் உயர் தொழில் பகுதிகளில் அதிக நெருக்கத்துடன் அமைந்துள்ளது, மேலும் நகரின் மற்ற இடங்களையும் அணுகும்படி அமைந்துள்ளது. இதன் அருகிலுள்ள பிரபலமான சுற்றுலாத்தலங்கள் இந்திய நுழைவு வாயில் (சுமார் 100 மீ), ஜஹாங்கீர் கலைக்கூடம் (சுமார் 1 கி.மீ), சத்ரபதி சிவாஜி மகாராஜா அருங்காட்சியகம் (சுமார் 1 கி.மீ).
உள்நாட்டு விமான நிலையத்திலிருந்து உள்ள தூரம் : சுமார் 30 கி.மீ
சர்வதேச விமான நிலையத்திலிருந்து உள்ள தூரம் : சுமார் 25 கி.மீ
மும்பை CST ரயில்நிலையத்திலிருந்து உள்ள தூரம் : சுமார் 5 கி.மீ
மும்பை சென்ட்ரல் ரயில்நிலையத்திலிருந்து உள்ள தூரம் : சுமார் 7 கி.மீ குறிப்புகள்
# தாஜ் மகால் பேலஸ் மற்றும் டவர்

## இதனையும் காண்க

- சத்திரபதி சிவாசி தொடருந்து நிலையம்
- ஓபராய் ஹோட்டல் மற்றும் ரிசார்ட்ஸ்
# புக்கும் தீவு

**புலாவ் புக்கும்**, சிங்கப்பூரின் பிரதான தீவிலிருந்து 5 கிலோமீட்டர் தொலைவில், சுமார் 1.45 சதுர கிலோமீட்டர் நிலப்பரப்பில் அமைந்துள்ள ஒரு தீவாகும். இந்த தீவில் ஷெல் எண்ணெய் நிறுவனத்தின் சேமிப்புக் கிடங்குகளும், சுத்திகரிப்பு நிலையங்களும் உள்ளன.
# புக்கும் தீவு

## சொற்தோற்றம்

ரன்கேக் புக்கும் என்ற ஒருவகை சிப்பிகள் இங்க காணப்பட்டதாலோ அல்லது அந்த வடிவத்தில் இந்தத் தீவு இருந்த காரணத்தாலோ இந்தத் தீவிற்கு இந்தப் பெயர் வந்தது.
# புக்கும் தீவு

## தீவிரவாதத் தாக்குதல்

1974, 31 சனவரி அன்று இந்த தீவை நான்கு தீவிரவாதிகள் ஆயுதங்களுடன் தாக்கினர். இதை லஜு சம்பவம் என்று கூறுவர். இந்த சம்பவத்தில் உயிர் சேதம் எதுவும் இல்லை. ஐந்து பிணைக்கைதிகளுடன் சில நாட்கள் பேச்சுவார்த்தைக்குப் பின் அவர்கள் அனைவரும் பத்திரமாக குவைத் நாட்டிற்கு அனுப்பி வைக்கப்பட்டனர். இந்த பேச்சுவார்த்தையைத் தலைமை ஏற்று நடத்தியவர் பிற்காலத்தில் சிங்கப்பூரின் அதிபரான திரு.நாதன் ஆவார்
# பூசிங் தீவு

**புலாவ் பூசிங்**, சிங்கப்பூரின் தென்மேற்கில் அமைந்துள்ள ஒரு தீவு ஆகும்.புலாவ் ஹான்து மற்றும் புலாவ் புக்கும் ஆகிய தீவுகளிற்கு நடுவே இது உள்ளது. ஜே.டி.சி கார்பரேசண் நிறுவனத்திற்கு சொந்தமான இந்த தீவை மற்றொரு எண்ணெய் சேமிக்கும் நிறுவனத்திற்கு குத்தகைக்கு கொடுத்துள்ளது .
# உஜோங் தீவு

**புலாவ் உஜோங்** அல்லது *சிங்கப்பூர் தீவு*, சிங்கப்பூர் நாட்டின் பிரதான நிலத்தைக் குறிக்கும். முன்னர் இந்த பெயரில் வழங்கப்பட்ட இந்த தீவே பின்பு சிங்கபுரம் அல்லது சிங்கபுர என்று ஆனது. அந்த காலத்தில் கப்பல் வழியாக மலேசியாவில் இருந்து தென் சீனக் கடல் வழியாக பயணிப்போர் இந்த தீவை தாண்டி செல்ல நேர்ததால், இந்த தீவு கடைசி தீவு என்று பொருள் தரும் மலாய் மொழி வார்த்தையான உஜோங் கொண்டு அழைக்கப்பட்டது. 18ஆம் நூற்றாண்டில் இந்த தீவு நீளமான தீவு என்று பொருள் படும் *புலாவ் பாஞ்சாங்* என்று அழைக்கப்பட்டது.
# குசு தீவு

**குசு தீவு** (*Kusu Island*) என்பது சிங்கப்பூரின் ஒரு தீவு. இது சிங்கப்பூரின் தென்கோடியில் அமைந்துள்ளது. சிங்கப்பூர் பெருநிலப்பரப்பில் இருந்து சுமார் 5.6 கிலோமீட்டர் தொலைவில் உள்ள இந்த தீவை **ஆமை தீவு** என்றும் அழைப்பர்.
# குசு தீவு

## பெயர் தோற்றம்

மலாய் மக்களாலும், சீன மக்களாலும் சொல்லப்படும் ஒரே கதை, முன்போருகாலத்தில் கடலில் தவித்த ஒரு மலாய் மற்றும் சீன படகொட்டிகளை காக்க ஒரு மந்திரசக்தி கொண்ட ஆமையானது இந்த தீவாக மாறியதாக சொல்லப்பட்டது. அதன் நினைவாக அந்த மலாய் காரர் ஒரு தொழுகை செய்யும் இடத்தையும் , அந்த சீனர் தாவோயிசக் கோயில் ஒன்றையும் கட்டினார்கள்.
# குசு தீவு

## இன்று

இந்தத் தீவில் 1923ஆம் ஆண்டு ஒரு சீன செல்வந்தரால் சீன கடவுள்களான டா போ கோங் மற்றும் குஆன் யின் ஆகிய இருவருக்கும் கோயில் ஒன்றை எழுப்பினார். முன்னவர் மிகவும் சக்திவாய்ந்த கடவளாக கருதப்படுகிறார். பின்னவர் குழந்தை வரம் நல்கும் தெய்வமாக வணங்கப்படுகிறார்.  
இங்கு இருக்கும் ஒரு சிறு குன்றின் உச்சியில் இஸ்லாமிய புனிதர்களான மூவருக்கு கல்லறை அமைந்து தொழுகை செய்யும் இடங்கள் கட்டப்பட்டுள்ளன. இவ்விடத்தை அடைய 152 படிகளை கடந்து செல்ல வேண்டும்  
இந்த தீவு இயற்கையை ரசிக்க ஒரு சிறந்த இடமாகவும் உள்ளது.
# தெக்கோங் தீவு

**புலாவ் தெக்கோங்**, (Pulau Tekong) சிங்கப்பூரின் இரண்டாம் பெரிய தீவாகும். 24.43 சதுரகிலோமீட்டர் பரப்பளவு கொண்ட இந்த தீவு, செயற்கையாக நிலம் உருவாக்கும் முயற்சியால் இன்னும் விரிவடைந்துகொண்டே உள்ளது. இதை சுற்றி இருந்த பல சிறிய தீவுக்கூட்டங்களும் இன்று இதனுள் சென்றுவிட்டது.
# தேகுகொர் தீவு

**புலாவ் தேகுகொர்** அல்லது ஆமை புறா தீவு அல்லது குரங்கு தீவு என்று பல பெயர்களில் அழைக்கப்படும் இந்த தீவு சிங்கப்பூரின் தெற்கில் உள்ளல ஒரு சிறிய தீவாகும். முன்பு குப்பைகளை புதைத்து வைக்கும் தீவாக இருந்த இங்கு தர்போழுத் குடியிருப்புகளை அமைக்கவும் திட்டங்கள் உள்ளன.
# சுடோங் தீவு

**புலாவ் சுடோங்**, சிங்கப்பூரின் தெற்கே 209 ஹெக்டார் பரப்பளவில் உள்ள ஒரு பவளத்தீவாகும். 1970 களில் செயற்கையாக மண்ணைக் கொட்டி இத்தீவு விரிவாக்கப்பட்டது.
# சுடோங் தீவு

## தடைசெய்யப்பட்டுள்ள பகுதி

1980 ஆம் ஆண்டு முதல் இந்தத்தீவும், இதன் அருகில் உள்ள புலாவ் செனாங், புலாவ் பவை ஆகிய மூன்றும் சிங்கப்பூர் ராணுவத்தின் பயிற்சி இடமாக உள்ளன. பிற ராணுவப்பயிற்சிக் கூடங்களைப் போலவே இந்த இடம் ராணுவம் அல்லாத மற்ற நபர்களுக்குத் தடை செய்யப்பட்ட இடமாகும்.
# சுடோங் தீவு

## வரலாறு

பெலகாங் மடி தீவில் இருந்த மலேரியா ஆராய்ச்சி நிறுவனம் இந்தத்தீவில் இருந்தது.
# சகோதரிகள் தீவு

சகோதரிகள் தீவு, சிங்கப்பூரின் தெற்கில் அமைந்து இருக்கும் இரண்டு தீவுகலாகும். முதல் தீவான புலாவ் சுபர் லவுத், 9.6 ஏக்கர் பரப்பளவில் அமைந்துள்ள பெரிய சகோதரியின் தீவாகும். புலாவ் சுபர் தராத் என்று அழைக்கப்படும் இரண்டாவது தீவானது 4.2 ஏக்கர் பரப்பளவு கொண்டதாகும்.
இந்த இரண்டு தீவுகளும் ஒரு சிறிய இடைவெளியில் உள்ளன. இந்த இடைவெளியில் கடலில் நீரோட்டம் அதிகமாக உள்ள காரணத்தால் இங்கு நீந்துவது ஆபத்தானதாகும்.
# சகோதரிகள் தீவு

## புராணக்கதை

முன்பு இங்கு வாழ்த்து வந்த ஒரு விதவையின் இரண்டு மகள்களே இந்த தீவாக கூறுகின்றனர். சிலர் அவர்கள் குளிக்கும் பொழுது ஒருவர் சிக்கிக்கொள்ள மாற்றவர் அவளை காப்பாற்ற முயன்று இருவரும் இறந்து பின் தீவாக ஆனதாக கதை உண்டு. சிலர் புயலில் சிக்க இருவரும் ஆளுக்கு ஒரு தீவில் கரை ஒதுங்கியதால் இந்த பெயர் ஏற்பட்டது
என்றும் கூறுவார்.
# சகோதரிகள் தீவு

## இன்று

அழகிய கடற்கரையை கொண்டுள்ள இந்த தீவுகள் சுற்றுலா செல்ல ஈற்ற இடங்களாகும் . பல கடல்வாழ் உயிரினங்களுடன், நீள வால் குரங்குகளும் இங்கு காணப்படுகின்றன.
# செராங்கூன் தீவு

**செராங்கூன் தீவு** அல்லது கோனி தீவு என்று அழைக்கப்படும் இந்த தீவு, சிங்கப்பூரின் வடக்கே உபின் தீவிற்கும், முதன்மைத் தீவிற்கும் நடுவில் உள்ளது. சுமார் 45 ஹெக்டார் நிலப்பரப்பில் உள்ள இந்த தீவு, முதன்மைத் தீவிலிருந்து 100 மீட்டர் தொலைவில் உள்ளது. அதனால் இங்கு குடியிருப்புகளை அமைக்கவும் திட்டங்கள் உள்ளன. பட்டம் விடுதல், விடுமுறைக்கால முகாம்கள் போன்றவற்றிற்காக இந்த இடம் பயன்படுத்தப்படுகிறது. ஆனால் இந்தன்னல் மக்கள் இங்கு அதிகமாக குப்பைகளை விட்டு செல்கின்றனர் என்ற குற்றச்சாட்டும் உள்ளது.
# பேய் தீவு

**புலாவ் ஹான்து**, சிங்கப்பூரின் தெற்கே அமைந்துள்ள ஒரு குழுத் தீவாகும். இதில் இரண்டு தீவுகள் உள்ளன. ஒன்று, புலாவ் ஹான்து பேசார் அல்லது பெரிய பேய் தீவு, மற்றொன்று புலாவ் ஹான்து கேசில் அல்லது சிறிய பேய் தீவு.
# பேய் தீவு

## சொற்தோற்றம்

ஹான்து என்ற மலாய் வார்த்தையின் பொருள் பேய் ஆகும். இந்த தீவுகள் அளவில் சிறியதாக இருப்பதாலும், தள மட்டம் உயரும் பொழுது, தீவின் நடுவில் உள்ள பள்ளத்தின் காரணமாக ஒன்றாக இருக்கும் தீவு இரண்டாக மாருவதாலும், இந்த தீவை பேய் தீவு என்று அழைத்தனர்.
# செமகாவு தீவு

**செமகாவு தீவு** (*Pulau Semakau*), சிங்கப்பூரின் தெற்கே உள்ள ஒரு சிறிய தீவாகும். இந்த தீவு முழுவதுமாக குப்பைகள் புதைக்க மட்டுமே பயன்படுத்தப்படுகிறது. புலாவ் சாகேங் என்ற அருகில் இருந்த தீவையும் சேர்த்து இந்த தீவு உருவாக்கப்பட்டு உள்ளது.
இதுவே சிங்கப்பூரின் முதலும், கடைசியுமான குப்பை கொட்டும் இடமாகும்.
# செமகாவு தீவு

## வரலாறு

முன்பு ஒருகாலத்தில் ஒரு சிறிய மீன் பிடி கிராமமாக இருந்த இந்த இடம், 1987ஆம் ஆண்டு அனைவரையும் பிரதான தீவிற்கு அரசங்கம் குடிபெயரச்செயதது. பின்னர் இங்கு குப்பைகளை புதைக்கும் திட்டம் தொடங்கப்பட்டு இன்றளவும் நடைபெற்று வருகிறது.
# தவளை தீவு

புலாவ் செகுடு அல்லது **தவளை தீவு** என்று அழைக்கபப்டும் இந்த தீவு, சிங்கப்பூரின் வடக்கில் உபின் தீவின் அருகில் உள்ளது.
# தவளை தீவு

## உரைக்கூற்று

இந்த தீவை பற்றி செவிவழிச் செய்தியாக கூறப்படும் கதையில், ஒருநாள் ஒரு யானை, பன்றி மற்றும் ஒரு தவளை ஆகிய மூன்றும் சிங்கப்பூர் தீவில் இருந்து அதன் மறு கரையான ஜோஹோருக்கு( தற்பொழுதுள்ள மலேசியா), நீந்தி செல்ல வென்டும், அதில் தோற்போர் கல்லாக மாறுவர் என்ற நிபந்தனையுடன் நீந்தத் தொடங்கினர். பலத்த போராட்டத்திற்கு பின் மூவராலும் மறு கரையை அடைய முடியவில்லை. இதில் யானையும், பன்றியும் புலாவ் உபின் தீவாக மாறியதாகவும் , தவளை மற்றொரு தவளைத் தீவாக ஆனது என்றும் கூறுவர்.
# சமுளுன் தீவு

**சமுளுன் தீவு** சிங்கப்பூரின் ஜூரோங் தொழிற் பேட்டை, அருகில் உள்ள ஒரு சிறிய தீவாகும். ஜூரோங் கப்பல்தளம் இந்த தீவில் உள்ளது. இந்த தீவு பிரதான தீவில் இருந்து சுமார் ஒரு கிலோமீட்டர் தூரத்தில் இருக்கிறது. இங்கு செல்ல எஸ்.பி.எஸ் போக்குவரத்து கழகத்தின் சேவை எண் 249 பேருந்தில் பயணிக்கலாம்.
# புனித ஜான் தீவு

**புனித ஜான் தீவு**, முன்னர் *புலாவ் சகிஜாங் பெண்டேரா* என்று அழைக்கப்பட்ட இந்த தீவானது ,சிங்கப்பூரின் தெற்கே உள்ள பல தீவுகளில் ஒன்றாகும். பிரதான தீவில் இருந்து சுமார் 6.5கிலோமீட்டர் தொலைவில் உள்ள இந்த தீவு. முன்னர் இந்த தீவு தொற்றுநோய் ஒதுக்கிடமாக பயன்படுத்தப்பட்டு வந்தது. சிங்கப்பூருக்கு குடிபெயர்ந்து வந்தோர் , ஹஜ் பயணம் மேற்கொண்டு வந்தோர் மட்டுமன்றி, காலரா , தொழுநோய் போன்றவற்றால் அவதி பட்டவர்களையும் இந்த தீவில் வைத்திருந்தனர்.  
40.5 ஹெக்டார் பரப்பளவு கொண்ட இந்த தீவு, 1975 ஆம் ஆண்டு தரம்மான தாங்கும் வசதிகள், உல்லாச விடுதிகள், நீச்சல் குளங்கள் போன்றவற்றை உருவாக்கி ஒரு அழகான விடுமுறை வாசச்தலமாக மாற்றப்பட்டது.
# நீயா நானா

**நீயா நானா** என்பது 2006 ஆம் ஆண்டு முதல் விஜய் தொலைக்காட்சியில் ஒவ்வொரு ஞாயிற்றுக்கிழமைகளிலும் ஒளிபரப்பாகும் ஒரு பேச்சு நிகழ்ச்சி ஆகும். இது பலதரப்பட்ட தலைப்புகளை விவாதிக்கும் நிகழ்ச்சி. விவாதங்களை மட்டறுத்து நிகழ்ச்சியினை வழங்குபவர் கோபிநாத்.  
இந்த நிகழ்ச்சி இரு துருவங்களைச் சார்ந்த மக்கள் விவாதிக்க வழி வகுக்கிறது. அப்படி விவாதித்த பின் அவர்களுக்கிடையே உள்ள இடைவெளியைக் குறைப்பதற்கான வழிகளைக் கூறுகிறது. குறிப்பிட்டவற்றை மட்டும் விவாதிக்காமல் எல்லாத் துறைகளைப் பற்றியும் விவாதிக்கும் ஒரு தளமாக இந்த நிகழ்ச்சி திகழ்கின்றது என்பது உண்மை. வீடு, அலுவலகம், நாடு மற்றும் பிற பொதுவானவற்றைப் பற்றி விவாதித்து அவற்றில் நிலவும் பிரச்சனைகளைக் களைய வழி வகுக்கிறது.
# பவாயி தீவு

**பவை தீவு** அல்லது *முதலை தீவு* என்று அழைக்கப்படும் இந்த தீவு, சிங்கப்பூரில் உள்ள ஒரு தீவாகும். சிங்கபூர் ராணுவத்தின் கட்டுப்பட்டில் இந்த தீவு உள்ளது. துப்பாக்கி சுதேதல் மற்றும் குண்டுகளை பரிசொத்திதல் போன்ற வற்றிர்க்காக இந்த தீவு பயன்பட்டு வருகிறது. இந்ததீவு பவளபாறைகள் நிறைந்த தீவாகும்.
# பவாயி தீவு

## தடை செய்யப்பட்ட பகுதி

1980 ஆம் ஆண்டு முதல் இந்த தீவும், அதன் அருகில் உள்ள புலாவ் சுடோங், சனாங்கு தீவு ஆகிய மூன்றும் சிங்கப்பூர் ராணுவத்தின் பயிற்சி இடமாக உள்ளது. எனவே இந்த இடம் ராணுவம் அல்லாத மற்ற நபர்களுக்கு தடை செய்யப்பட்ட இடமாகும்.
# பலாவான் தீவு

**பலவான் தீவு**, காலனி போன்ற வடிவத்தில் சிங்கப்பூரின் முக்கிய சுற்றுலா தளமான சென்தொசாவின் தென்கிழக்கே அமைந்துள்ள ஒரு சிறு தீவாகும். கடலில் இருந்த ஒரு சிறிய மணல திட்டின்மேல் செயற்கையாக உரிவாக்கப்பட்ட இந்த தீவு 0.4 ஹெக்டார் பரப்பளவு கொண்டது.
# பலாவான் தீவு

## பெயர்தொற்றம்

மலாய் மொழியில் உள்ள பெஹ்லவான்( ஹிந்தியில் பயில்வான்) என்ற வார்த்தைக்கு வீரன் என்றும் திறமைசாலி என்றும் பொருள்கள் உண்டு. அந்த வார்த்தையின் மருவளே இந்த வார்த்தையாக கூறப்படுகிறது.
# பலாவான் தீவு

## இந்த தீவை சார்ந்த குழப்பங்கள்

சென்தொசாவில் இந்த தீவோர்க்கு செல்வோர் இந்த தீவே ஆசிய கண்டத்தின் தென்கூடிப்பகுதி என்ற அறிவிப்பு பலகையை காணலாம். ஆனால் இது ஒரு ஏற்றுக்கொள்ளப்படாத ஒரு செய்தியாகும். இதே சென்தொசாவில் உள்ள டான்ஜோங் தீவு, இன்னும் தெற்கே இருப்பது அனைவரையும் வியப்பில் ஆழ்த்தும் ஒரு விசயமாகும்.
# விக்கிப்பீடியா:உங்களுக்குத் தெரியுமா/நவம்பர் 30, 2011

- **3-4-5 வழிமுறை** (படம்) கட்டடங்களின் மூலையை சரியாக செங்கோணத்தில் அமைக்கப் பயன்படும் ஒரு எளிய வழிமுறை.
- டென்னிசு போட்டிகளில் ஆஸ்திரேலிய ஓப்பன், பிரெஞ்சு ஓப்பன், விம்பிள்டன், யூ.எசு. ஓப்பன் ஆகிய நான்கும் **பெருவெற்றித் தொடர்**கள் எனப்படுகின்றன.
- களிமண்ணால் செய்யப்படும் **தலையாட்டி பொம்மை**கள் தஞ்சாவூரின் அடையாளமாக விளங்குகின்றன.
- கிறித்தவப் பிரிவுகளில் ஒன்றான **ஏழாம் நாள் வருகை சபை**யினர் சைவ உணவுப் பழக்கமுறையினைக் கடைபிடிக்கின்றனர்.
- பகவத் கீதை யின் 18 அத்தியாயங்களிலும் ஒரு முறை கூட **நாராயண** என்ற சொல் இடம் பெறவில்லை.
# ஜோங் தீவு

**ஜோங் தீவு** அல்லது பாய்மரப் படகு தீவு என்பது சிங்கபூரின் பிரதான தீவிலிருந்து 6 கிலோமீட்டர் தொலைவில் இருக்கும் ஒரு கூம்பு வடிவ தீவாகும். இந்த தீவில் மனிதர்கள் வசிப்பதில்லை.
# ஜோங் தீவு

## பெயர்க்காரணம்

முன்போருகாலத்தில் ஒரு சீனரின் பாய்மரப்படகு இந்த வழியாக வந்த பொழுது, ஒரு கடற் கொள்ளையர்கள் கூட்டம் இவர்களை தாக்க முயன்றது.
அதில் அந்த சீனர் பயங்கரமாக கத்தியதில், கடல் தேவதைகள் மிரண்டு அந்த கப்பலை தீவாக மாற்றிவிட்டனர் என்று கூறுகின்றனர்.
# விக்கிப்பீடியா:உங்களுக்குத் தெரியுமா/டிசம்பர் 7, 2011

- நிலவுக்கு மாந்தரை அனுப்பிய அமெரிக்காவின் அப்பல்லோ திட்டத்தின் ஒரு அங்கமான **அப்பல்லோ 13** (படம்) தோல்வியில் முடிவடைந்தது.
- இந்திய இராணுவத்தினருக்கு வழங்கப்படும் விருதுகளில் மிக உயரியது **பரம வீர சக்கரம்**
- **இந்திர விழா** என்பது சிலப்பதிகார காலத்தில் கொண்டாடப்பட்ட விழாவாகும்.
- **முஜாஹிதீன்** என்ற அரபுச் சொல்லுக்கு கடவுளின் வழியில் போராடுபவர்கள் என்று பொருள்.
- **ஒரு குழந்தைக்கு ஒரு மடிக்கணி** என்பது வளரும் நாடுகளிலுள்ள குழந்தைகளுக்கு 100 அமெரிக்க டாலர் விலையில் மடிக்கணினிகளை உருவாக்கித் தரும் திட்டமாகும்.
# வில்லிபாரதம்

**வில்லிபாரதம்**, வில்லிபுத்தூரார் தமிழில் பாடிய மகாபாரதம் ஆகும்.
# வில்லிபாரதம்

## முன்னுரை

பாரதம் என்னும் சொல்லுக்கு - பரதனது வம்சத்தவரைப் பற்றிய நூல் என்று பொருள். இந்தப் பரதன் சந்திரவம்சத்தில் துஷ்யந்த மகாராசனுக்குச் சகுந்தலையினிடந்தோன்றிப் புகழ் பெற்ற குறவர்வில்லிஅரசன். பரத வம்சத்தைச் சேர்ந்த பாண்டவர், துரியோதனன் ஆகியோரைப் பற்றியும் அவர்களைச் சார்ந்தவர்களைப் பற்றியும் உணர்த்தும் நூல் பாரதம் எனப்பட்டது. நான்கு வேதங்களுக்குச் சமமாக ஐந்தாம் வேதம் என இந்நூல் போற்றப்பட்டது. அனைவராலும் வழிபடத்தக்க மேம்பாட்டை உடையதாயிருத்தலால், இந்த இதிகாசம், 'மகா' எனும் அடைமொழி கொடுக்கப்பட்டு, மகாபாரதம் எனவும் வழங்கும். இந்நூலை முதலில் செய்த வேத வியாசமுனிவரால் வைக்கப்பட்ட 'பாரதம்' என்கிற பெயரே, வழிநூலாகிய இத்தமிழ் நூலுக்கும் பெயராயிற்று. எனவே வில்லிபாரதம் ஒரு வழிநூல்.  
வில்லிபாரதத்தில் உலூகன் தூது, கிருட்டிணன் தூது, சஞ்சயன் தூது என்னும் மூன்று தூதுச்சருக்கங்கள் உள்ளன. இவற்றில் உலூகன் தூதும், கிருட்டிணன் தூதும் பாண்டவர் சார்பாக நூற்றுவர்பால் அனுப்பப் பெற்றவை. சஞ்சயன் தூது திருதராட்டிரனால் பாண்டவர்பால் விடுக்கப்பெற்றது. கிருட்டிணன் தூது 264 பாடல்களால் விரிவாகப் பேசப்பட்டுள்ளது. காப்பியத்தின் உயிர்ப்பகுதியாகக் கிருட்டிணன் தூது அமைகிறது. முதலில் அண்ணன் தம்பி பூசலாக உருவானது; பிறகு பாண்டவர், கெளரவர் மானப்பிரச்சினையாக ஆனது; அதற்குப்பிறகு அரசியல் பிரச்சினையாக வளர்ந்தது. இவ்வாறு ஒரே காப்பியத்தின் கருவானது மூன்று நிலைகளில் நிற்பதால் தான், பாரதம் என்றென்றும் சுவை மிக்க காப்பியமாக விளங்கிவருகிறது.  
பாரதத்தின் தொடக்கத்தில் கெளரவ, பாண்டவரின் முன்னோர் வரலாற்றையும் இன்றியமையாத மாந்தர்களின் பிறப்பு நிலையினைப் பற்றியும் விவரித்துப் பங்காளிகளின் பொறாமையே பாரதப் போருக்கான வித்தாகிறது என்பது கூறப்படுகிறது. பாண்டவர்க்கமைந்த நாட்டினைக் கெளரவர் கைக்கொள்ள நினைக்கும் எண்ணமே அந்தப் பொறாமை வளர்வதற்கு உரமாக அமைகிறது. தலைவன் துரியோதனன், பாண்டவரின் வலிமை மிக்க வீமனை அழிக்க முடிவுசெய்தல், அரக்கு மாளிகையில் அனைவரையும் அழிக்க முயலுதல், இராஜசூய யாகத்தின் மூலமாகக் கண்ணனுக்குப் பெருமை சேர்த்து, கௌரவர்களைப் பாண்டவர் பழித்தல், மோதல் இல்லாமல் சூது போரால் நூற்றுவர் வெற்றிகொள்ளல், பாஞ்சாலி துகிலுரிதல் - அப்போது கண்ணன் திரெளபதிக்கு உதவுதல், அரசிழந்த பாண்டவர்களின் நிலை எனக் கதை நீண்டு செல்லும் போக்கினைத் தொடர்ந்து, பகையில் அழிவு நேராமல் இருக்க, பாண்டவர் விடுத்த தூதுச் செயல்கள், போர்ச்செயலை நோக்கி விரைவு படுத்தவே உதவுகின்றன. கண்ணன் தூது சென்று ஆற்றிய செயல்கள் கௌரவர்களின் முழு வலிமையைக் குலைத்தன. இறுதியில் போர் மூண்டு துரியோதனன் வீழ்த்தப் பட்டான். தருமன் அரசனானான். கண்ணன் தூது மேற்கொண்டதும், அப்பணியை எவ்வாறு திறம்பட முடித்தான் என்பதும் இப்பாடப் பகுதியில் விளக்கப் பெறுகின்றன.
# வில்லிபாரதம்

## முன்னுரை

### வில்லிபாரதம்

சுருங்கச் சொல்லல், விளங்கவைத்தல், ஓசையுடைமை, ஆழமுடைத்தாதல் முதலிய நூலழகுகள் இந்நூலில் அமைந்துள்ளன. ஆழ்வார்களுடைய சொற்களும், பொருள் கருத்துகளும் சிற்சில இடங்களில் எடுத்தாளப்பட்டுள்ளன.  
பொ.ஊ. 15-ஆம் நூற்றாண்டில் வாழ்ந்த வில்லிபுத்தூரார் இயற்றிய பெருங்காப்பியம் வில்லி பாரதம். வியாசரை முதல் நூலாசிரியராகக் கொண்ட குறவர்வில்லிபுத்தூரார் தமக்குமுன் வழங்கிய சங்க இலக்கியங்கள், பக்தி இலக்கியங்கள், பாரத வெண்பா, மக்களிடையே வழங்கிய பாரதம், கிளைக்கதைகள், நாட்டுப் பாடல்கள், பழமொழிகள் ஆகியவற்றை மனத்தில் கொண்டு தமது நூலைப் பாடினார்.